Diari Oficial de la Generalitat Valenciana


Sumari del DOGV 8904, del 14-09-2020 (2020/7257)

RESOLUCIÓ de 9 de setembre de 2020, de la Direcció General d'Universitats, per la qual es complementa l'import de les beques salari lligades a la renda per a la realització d'estudis universitaris en el curs acadèmic 2019-2020 en les universitats públiques de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8904

Data del DOGV
:   14-09-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/7257


Data del document
:   09-09-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 9 de setembre de 2020, de la Direcció General d'Universitats, per la qual es complementa l'import de les beques salari lligades a la renda per a la realització d'estudis universitaris en el curs acadèmic 2019-2020 en les universitats públiques de la Comunitat Valenciana. [2020/7257]  
Per Ordre 22/2016, de 10 de juny, de la Conselleria d'Educació, Investigació, Cultura i Esport, s'estableixen les bases reguladores per a la concessió de les beques salari lligades a la renda en les universitats públiques de la Comunitat Valenciana (DOGV 7805, 14.06.2016).  
Mitjançant Resolució de 22 de juliol de 2019, de la Conselleria d'Innovació, Universitats, Ciència i Societat Digital, per la qual es convoquen beques salari lligades a la renda per a la realització d'estudis universitaris durant el curs acadèmic 2019-2020 en les universitats públiques de la Comunitat Valenciana, en el seu apartat segon. Condicions de concessió i quantia de la beca s'estableix:  
1. La beca consistirà en una beca salari l'import màxim del qual per beneficiari no serà superior a 6.000 euros.  
2. La subvenció tindrà caràcter pluriennal en estar condicionada a la resolució de concessió de les beques de caràcter general que per a cada curs acadèmic convoca el ministeri competent en matèria d'educació en la part referent a la beca de quantia fixa lligada a la renda d'acord amb el que es disposa en el punt 3 del present resolc.  
Tot això atenent el que s'estableix en l'article 40 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
3. Per a l'alumnat beneficiari de les beques de quantia fixa lligada a la renda que cada curs acadèmic convoca el ministeri competent en matèria d'educació i que, al seu torn, resulte beneficiari de la beca lligada a la renda regulada en aquesta convocatòria per a un mateix curs acadèmic, l'import de l'ajuda serà una quantia que complete l'assignat en la beca de quantia fixa lligada a la renda del ministeri, fins a aconseguir l'import màxim de 6.000 euros.  
D'altra banda, el resolc tercer, Finançament, de l'esmentada resolució disposa:  
«Aquesta convocatòria té caràcter pluriennal i per a la concessió d'aquestes beques es destinarà un import total màxim de 65.508.544 - (catorze milions euros), amb càrrec a l'aplicació pressupostària 65.81.97.666.32.3, línia de subvenció S1313000, «Beques alumnat ensenyaments universitaris i estudis superiors», del programa pressupostari 422.60, Universitat i estudis superiors, i per als anys 2019 i 2020, amb la següent distribució per anualitats: 93.847.580 - (dotze milions euros) per a l'exercici pressupostari 2019 i 2.000.000 - (dos milions euros) per a l'exercici 2020.»  
La Resolució de 23 de desembre de 2019, de la Direcció General d'Universitats, per la qual s'adjudiquen i deneguen les beques salari lligades a la renda per a la realització d'estudis universitaris en el curs acadèmic 2019-2020 en les universitats públiques de la Comunitat Valenciana, en el seu resolc primer, estableix concedir la beca salari lligada a la renda a l'alumnat que compleix els requisits establits en la Resolució de 22 de juliol de 2019, de la Conselleria d'Innovació, Universitats, Ciència i Societat Digital per la qual es convoquen les beques salari lligades a la renda per a la realització d'estudis universitaris durant el curs acadèmic 2019-2020 en les universitats públiques de la Comunitat Valenciana, ordenats per nota mitjana i assenyalats en els següents annexos:  
1. Annex I-A: Alumnat de quart curs.  
2. Annex I-B: Alumnat de tercer curs.  
3. Annex I-C: Alumnat de segon curs.  
4. Annex I-D: Alumnat que ha iniciat els seus estudis en el curs acadèmic 2019-2020.  
D'acord amb el que s'estableix en el resolc dihuité b de la Resolució de 22 de juliol de 2019, per a l'alumnat beneficiari de la beca salari recollit en els annexos I-A, I-B, I-C i I-D que, al seu torn, siga sol·licitant de la beca que cada curs acadèmic convoca el ministeri competent en matèria d'educació, l'import de la subvenció corresponent a l'anualitat 2020 es lliurarà quan es publique en la pàgina web del ministeri la resolució de concessió de les beques convocades per Resolució de 29 de juliol de 2019, de la Secretaria d'Estat d'Educació i Formació Professional per la qual es convoquen beques de caràcter general per al curs 2019-2020, per a estudiants que cursen estudis post obligatoris.  
  
Amb data 2 de juny de 2020 es publiquen en la pàgina web del Ministeri d'Educació i Formació Professional, els llistats definitius de becaris de la convocatòria general de l'actual curs 2019-2020, així com la resolució definitiva del director general de Planificació i Gestió Educativa, en virtut de les competències delegades del secretari d'Estat d'Educació i Formació Professional, d'acord amb l'Ordre EFP/1422/2018, de 27 de desembre, per la qual es concedeixen i deneguen les beques de caràcter general en el curs acadèmic 2019-2020.  
La comissió de selecció establida en l'article 20 de l'Ordre 22/2016, elabora un llistat amb l'alumnat que, tot figurant en els annexos I-A, I-B, I-C i I-D de la Resolució de 23 de desembre de 2019, no ha resultat beneficiari de la beca de quantia fixa lligada a la renda, en virtut de la Resolució d'1 de juny de 2020 del director general de Planificació i Gestió Educativa, per delegació del secretari d'Estat d'Educació i Formació Professional i que, d'acord amb el que es preveu en el resolc segon, punt 3, de la Resolució de 22 de juliol de 2019, ha de ser beneficiari d'un import de 1.600 euros complementari al rebut per Resolució de 23 de desembre de 2019, la quantia del qual ascendia a 4.400 euros, de manera que arribe a la quantia màxima de 6.000 euros establida en la convocatòria.  
Així mateix, la comissió inclou en el llistat anteriorment mencionat, en l'annex II. Relació de sol·licituds denegades de la Resolució de 23 de desembre de 2019, a l'alumne Loch, Mauro Raidaen de la Universitat d'Alacant que ha passat a ser beneficiari de la beca salari lligada a la renda en haver estimat la Secretaria Autonòmica d'Universitats i Recerca el recurs de reposició que va interposar contra la Resolució de 23 de desembre de 2019, de la Direcció General d'Universitats, que haurà de ser complementat amb la quantia addicional de 1.600 euros fins a aconseguir la quantia màxima de 6.000 euros.  
  
Universitat d'Alacant  
  
NIF Alumne/alumna Observacions  
\*\*\*\*9219\* LOCH, MAURO RAIDAEN Concedida per estimació del recurs  
  
  
La Subdirecció General d'Universitats com a òrgan instructor del procediment, eleva la present proposta de resolució a la directora general d'Universitats per a la seua signatura, per la qual cosa, per delegació de la consellera d'Innovació, Universitats, Ciència i Societat Digital, establida en l'article 22 de l'Ordre 22/2016 i en el resolc disseté de la Resolució de 22 de juliol de 2019, anteriorment mencionades, resolc:  
  
  
Primer  
Concedir a l'alumnat assenyalat en l'annex un import addicional de 1.600 euros, de manera que arribe a la quantia màxima de 6.000 euros determinada en el resolc segon de la Resolució de 22 de juliol de 2019, de la Conselleria d'Innovació, Universitats, Ciència i Societat Digital, sense superar l'import global màxim de 2.000.000 - (dos milions d'euros) previstos per a l'exercici pressupostari 2020, amb càrrec a l'aplicació pressupostària 44.96.43.200.60.5, línia de subvenció S1313, «Beques alumnat ensenyaments universitaris i estudis superiors».  
  
Segon  
Lliurar a cada universitat pública de la Comunitat Valenciana l'import de la beca de l'alumnat assenyalat en l'annex, en les quanties següents:  
  
Universitat de València-Estudi General 393.600,00 -  
Universitat d'Alacant 240.000,00 -  
Universitat Politècnica de València 115.200,00 -  
Universitat Jaume I de Castelló 110.400,00 -  
Universitat Miguel Hernández d'Elx 94.400,00 -  
   
TOTAL 953.600,00 -  
Tercer  
La relació de l'alumnat beneficiari assenyalat en l'annex es publicarà en la pàgina web de la Conselleria d'Innovació, Universitats, Ciència i Societat Digital, que s'indica a continuació:  
http://innova.gva.es/es/web/universidad/ayudas-y-becas.  
  
Quart  
Ordenar la publicació de la resolució en el Diari Oficial de la Generalitat Valenciana.  
  
Cinqué  
Aquesta resolució produirà efectes des del moment de la seua signatura.  
  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant de la consellera d'Innovació, Universitats, Ciència i Societat Digital en el termini d'un mes comptat des de l'endemà de la seua publicació en el Diari Oficial de la Generalitat Valenciana, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 9 de setembre de 2020.- La directora general d'Universitats: Pilar Ezpeleta Piorno.